Document ID: 32010D0722

KOMISIJOS SPRENDIMAS
2010 m. lapkričio 26 d.
dėl tam tikrų Vokietijos ir Ispanijos mokėjimo agentūrų 2009 finansinių metų sąskaitų, susijusių su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis, patvirtinimo
(pranešta dokumentu Nr. C(2010) 8223)
(Tekstas autentiškas tik vokiečių ir ispanų kalbomis)
(2010/722/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 30 ir 33 straipsnius,
pasikonsultavusi su Fondo komitetu,
kadangi:
(1)
Komisijos sprendimu 2010/263/ES (2) patvirtintos visų mokėjimo agentūrų, išskyrus Vokietijos mokėjimo agentūras „Baden-Württemberg“, „Bayern“, „Hessen“, „Rheinland-Pfalz“, „Thüringen“, „IBH“ ir „Helaba“, Ispanijos mokėjimo agentūras „Andalucia“ ir „Asturias“, Italijos mokėjimo agentūrą „ARBEA“ ir Rumunijos mokėjimo agentūrą „PARDF“, 2009 finansinių metų sąskaitos.
(2)
Gavusi naujos informacijos ir atlikusi papildomus patikrinimus, Komisija dabar gali priimti su Europos žemės ūkio fondo kaimo plėtrai (EŽŪFKP) finansuojamomis išlaidomis susijusį sprendimą dėl Vokietijos mokėjimo agentūrų „Baden-Württemberg“, „Hessen“, „IBH“, „Helaba“ bei „Thüringen“ ir Ispanijos mokėjimo agentūrų „Andalucia“ ir „Asturias“ pateiktų sąskaitų išsamumo, tikslumo ir teisingumo.
(3)
Remiantis Reglamento (EB) Nr. 1290/2005 30 straipsnio 2 dalimi, šiuo sprendimu nepažeidžiamos Komisijos vėliau priimtų sprendimų nuostatos, pagal kurias Bendrija nefinansuoja išlaidų, patirtų nesilaikant Bendrijos taisyklių,
PRIĖMĖ ŠĮ SPRENDIMĄ:
1 straipsnis
Šiuo sprendimu patvirtinamos Vokietijos mokėjimo agentūrų „Baden-Württemberg“, „Hessen“, „IBH“, „Helaba“ ir „Thüringen“ ir Ispanijos mokėjimo agentūrų „Andalucia“ ir „Asturias“ 2009 finansinių metų sąskaitos, susijusios su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis.
Pagal šį sprendimą iš kiekvienos valstybės narės susigrąžintinos arba jai mokėtinos sumos pagal kiekvieną kaimo plėtros programą, įskaitant sumas, susidariusias taikant Reglamento (EB) Nr. 1290/2005 33 straipsnio 8 dalį, yra nustatytos priede.
2 straipsnis
Šis sprendimas skirtas Vokietijos Federacinei Respublikai ir Ispanijos Karalystei.
Priimta Briuselyje 2010 m. lapkričio 26 d.

Labels: 4
19
6
18
15